Den 51-årige mand, der onsdag blev efterlyst med navn og billede af Nordjyllands Politi, er fundet og er sammen med sin familie igen.

Denne artikel er opdateret 14.25 onsdag, da eftersøgningen blev indstillet af Nordjyllands Politi. Nordjyllands Politi efterlyste onsdag morgen en 51-årig mand fra Hadsund, som tirsdag omkring klokken 22.00 forlod sin bopæl i Hadsund i nedtrykt sindstilstand. En efterlysning i medierne og en eftersøgning blev iværksat, og onsdag eftermiddag kunne Nordjyllands Politi kortfattet meddele, at manden er fundet og i god behold.